Какво е плазмотерапия?
Най-характерното за плазмотерапията е това, че тя се извършва със собствените клетки на пациента. Ето защо много специалисти и досега продължават да наричат процедурата козметична. За тях е по-скоро биологично въздействие върху определена зона от човешкото тяло със собствен материал. Според други медицински експерти вампирският лифтинг е истинска новост в съвременната естетична медицина, защото тя представлява клетъчна терапия, тоест на практика несъвършенствата се коригират на клетъчно ниво, вместо повърхностно. Как точно обаче работи плазмотерапията? Много просто. За да постигне целите си, тоест за да коригира даден недостатък, специалистът използва клетки от вашата собствена кръв. Тук става дума обаче за прецизно определяне на конкретните клетки, защото се търсят тези, които са „генетично програмирани“ да заздравяват раните. След като се изземе достатъчно количество кръв, тя бива подложена на обработка, за да се извлекат правилните клетки, които в последствие ще бъдат инжектирани в избраната за третиране зона. Процедурата се извършва с изключително тънка и къса игла, а действието на инжектирания „коктейл от биоактивни клетки“ започва веднага.